cyanic-selkie/wikianc huggingface dataset:
ব্রাসিলিয়া
ব্রাসিলিয়া (Brasília, ; ) ব্রাজিলের কেন্দ্রশাসিত রাজধানী। শহরটি একটি সাভানা তৃণভুমি অঞ্চলে সমুদ্র সমতল থেকে প্রায় ১০০০ মিটার উচ্চতায়, পারানা নদীর কাছে অবস্থিত। এর জলবায়ু নাতিশীতোষ্ণ ও শুষ্ক প্রকৃতির। ব্রাজিলিয়া আধুনিক স্থাপত্যশৈলীতে নির্মিত শ্বেতবর্ণ ভবনে পূর্ণ একটি শহর। শহরটিকে ১৯৫৭ সালে পরিকল্পিতভাবে গড়ে তোলা হয় এবং ১৯৬০ সাল থেকে এটি ব্রাজিলের জাতীয় রাজধানী। জাতীয় রাজধানী হিসেবে জনবহুল রিও ডি জানেইরো (স্থানীয় ভাষায় রিউ দি জানেইরু) শহরকে প্রতিস্থাপন করতে সেখান থেকে ৯৬০ কিলোমিটার উত্তর-পূর্বে অবস্থিত একটি জনবিরল স্থানে ব্রাসিলিয়া  শহরটিকে নির্মাণ করা হয়। মূল ব্রাসিলিয়া শহরে বর্তমানে ৩০ লক্ষেরও বেশি লোকের বাস। বৃহত্তর ব্রাসিলিয়া মহানগর এলাকাতে ৪৩ লক্ষ লোকের বাস। জনসংখ্যার বিচারে এটি ব্রাজিলের ৩য় বৃহত্তম মহানগরী। ব্রাসিলিয়া ব্রাজিলের সবচেয়ে ধনবান শহর। এখানে মাথাপিছু আয় (স্থুল অভ্যন্তরীণ উৎপাদন) প্রায় ২২ হাজার মার্কিন ডলার, যা শুধু ব্রাজিল নয়, লাতিন আমেরিকার সব নগরীর মধ্যে সর্বোচ্চ। ব্রাসিলিয়ার জনগণ ব্রাজিলীয় পর্তুগিজ ভাষায় কথা বলে। এটি বিশ্বের পর্তুগিজভাষী রাজধানী শহরগুলির মধ্যে বৃহত্তম।
ব্রাসিলিয়ার অর্থনীতি ব্রাজিলের কেন্দ্রীয় সরকারের দ্বারা নিয়ন্ত্রিত। শহরের বেশির ভাগ শ্রমিক ও চাকুরিজীবী সরকারী প্রতিষ্ঠানে কাজ করে। শ্রমিকদের একটি বড় অংশ শহরের নির্মাণ খাতে নিয়োজিত। মূল ব্রাসিলিয়া শহরের বাইরে দ্রুত বর্ধনশীল বেশ কিছু উপশহর বা লোকালয় গড়ে উঠেছে, যেগুলিতে সুযোগ সুবিধা কম থাকলেও এখানকার বাণিজ্যিক জীবন অনেক বেশি প্রাণবন্ত। ব্রাসিলিয়া মহাসড়ক ব্যবস্থার মাধ্যমে বহুদূরে অবস্থিত অনেক বড় শহর যেমন বেলেঁ, বেলু ওরিজোঁতি এবং সালভাদরের সাথে সংযুক্ত। এছাড়া এটি রেলপথে ব্রাজিলের দুই বৃহত্তম নগরী সাঁউ পাউলো ও রিউ দি জানেইরু-র সাথে সংযুক্ত। শহর থেকে ১১ কিলোমিটার দূরে একটি আন্তর্জাতিক বিমানবন্দর আছে, যা ব্রাজিলের ৩য় ব্যস্ততম বিমানবন্দর। ব্রাসিলিয়া শহরের অভ্যন্তরের ভারী শিল্পকারখানা স্থাপন করার অনুমতি নেই, কেবল হালকা শিল্প। শহরে ১৯৬১ সালে প্রতিষ্ঠিত ব্রাসিলিয়া বিশ্ববিদ্যালয়, জাতীয় নাট্যশালা, মহানগর মহাগির্জা বা ক্যাথেড্রাল, উদ্ভিদ উদ্যান, চিড়িয়াখানা ও একটি ক্রীড়াক্ষেত্র বা স্টেডিয়াম আছে।
ব্রাজিলের নেতারা ১৭৮৯ সালেই ব্রাজিলের রাজধানীকে রিউ দি জানেইরু থেকে সরিয়ে দেশের অভ্যন্তরভাগে স্থাপনের প্রস্তাব করেছিলেন। ১৮৯১ সালের ব্রাজিলের সংবিধানে ধারণাটিকে অন্তর্ভুক্ত করা হয়। কিন্তু ১৯৫৬ সালে জুসেলিনু কুবিচেক ব্রাজিলের রাষ্ট্রপতি হবার আগ পর্যন্ত এই ধারণাটি তেমন গ্রহণযোগ্যতা পায়নি। কুবিচেক বলেন যে রিউ দি জানেইরু অত্যন্ত জনবহুল, একে আক্রমণ করা খুব সহজ এবং এটি ব্রাজিলের অন্যান্য অংশ থেকে বিচ্ছিন্ন। এছাড়া তিনি বলেন যে ব্রাজিলের জনবসতিবিরল অভ্যন্তরভাগে বসতি স্থাপনকে উৎসাহ প্রদান করা উচিত। একারণে কুবিচেক জোরের সাথে ব্রাজিলের অভ্যন্তরভাগে একটি নতুন রাজধানী শহর নির্মাণ করার ব্যাপারে মত দেন।
বৈদ্য (পদবি)
বৈদ্য (वैद्य), বা বৈদ একটি সংস্কৃত শব্দ যার অর্থ "আয়ুর্বেদের ঐতিহ্যবাহী অনুশীলনকারী"। আয়ুর্বেদ হল ভারতীয় দেশজ বিকল্প চিকিৎসা ব্যবস্থা। প্রবীণ অনুশীলনকারী বা শিক্ষকদের শ্রদ্ধার চিহ্ন হিসেবে বৈদ্যরাজা বলা হত। কিছু অনুশীলনকারী যাদের গ্রন্থ সম্পর্কে সম্পূর্ণ জ্ঞান ছিল এবং তাদের অনুশীলনে দুর্দান্ত ছিল, তাদের প্রাণচার্য নামে ডাকা হয়। ভারতের কিছু রাজকীয় পরিবারের নিজস্বে ব্যক্তিগত বৈদ্য ছিল এবং তাদের রাজ বৈদ্য হিসাবে ডাকা হয়। মহারাষ্ট্রে, অন্যান্য অনেক বংশনামের মতো, "বৈদ্য" নামটি পরিবারটি যে পেশাটি অনুসরণ করত তার সাথে যুক্ত ছিল।
ব্রাসিলিয়া
পরিকল্পনাবিদেরা ব্রাজিলের অভ্যন্তরভাগের বিভিন্ন অঞ্চলের ভূসংস্থান ও প্রাকৃতিক সম্পদ পর্যালোচনা করার পরে  গোইয়াস প্রদেশের একটি এলাকাকে পছন্দ করে, কেননা এটি বেশ কিছু নদীর কাছে অবস্থিত (যেমন তোকানতিঁস, পারানা ও সাঁউ ফ্রাঁসিশকু নদীগুলি) এবং এখানে থেকে দেশের বাকী অংশে সহজে যাতায়াত করা সম্ভব। গোইয়াস প্রদেশ থেকে এলাকাটিকে বিচ্ছিন্ন করে কেন্দ্রশাসিত জেলার মর্যাদা দেওয়া হয়। ১৯৫৬ সালে ব্রাজিলীয় স্থপতি ও পৌর পরিকল্পনাবিদ লুসিও কুশতা সামগ্রিক নগরীর পরিকল্পনা নির্মাণের একটি প্রতিযোগিতায় জয়লাভ করেন। অন্যদিকে একই বছরে রাষ্ট্রপতি কুবিচেক বিখ্যাত ব্রাজিলীয় স্থপতি অস্কার নিমায়ারকে শহরের সরকারী ভবনগুলির নকশা নির্মাণের দায়িত্ব দেন। ১৯৫৭ সালে নতুন শহরের নির্মাণকাজ আরম্ভ হয়। ১৯৬০ সালের ২১শে এপ্রিল ব্রাসিলিয়াকে ব্রাজিলের নতুন রাজধানী হিসেবে ঘোষণা দেওয়া হয়। কেন্দ্রীয় সরকারের কার্যালয়গুলি শীঘ্রই রিউ দি জানেইরু পরিত্যাগ করে ব্রাসিলিয়াতে স্থানান্তরিত হতে শুরু করে। শুরুর দিকে শহরটি ভৌগোলিক বিচ্ছিন্নতার কারণে এবং বহু সরকারী কর্মচারীর তুচ্ছতাচ্ছিল্যমূলক মনোভাবের কারণে ঝামেলার শিকার হয়েছিল। কিন্তু দেশের অপেক্ষাকৃত দরিদ্র অঞ্চলগুলি থেকে মানুষ অভিবাসন করে ব্রাসিলিয়াতে আসা শুরু করলে শহরের কলেবর দ্রুত বৃদ্ধি পায়। বর্তমানে শহরটি ব্রাজিলের অভ্যন্তরভাগ উন্নয়নের একটি আদর্শ প্রতিমা হিসেবে লক্ষ্য পূরণ করতে পেরেছে বলে কেউ কেউ মনে করেন। তবে অনেকের মতে শহরটি মনুষ্য উষ্ণতাবিহীন, প্রাণহীন, যান্ত্রিক এবং এর ভেতরে যাতায়াত ও পরিবহন সহজ নয়। শহরকে ঘিরে রাখা মূলত শ্রমিক ও অভিবাসী জনগণ নিয়ে গঠিত অপরিকল্পিতভাবে গড়ে ওঠা উপশহরগুলিই বরং অনেক জীবন্ত।
ব্রাসিলিয়া শহরটির সুশোভন, আধুনিক ভবনগুলি সারা বিশ্বের মধ্যে আধুনিকবাদী নগর পরিকল্পনার (১৯৪০-এর দশকে ফরাসি স্থপতি ও নগরপরিকল্পনাবিদ ল্য কর্বুজিয়ে যার গোড়াপত্তন করেন) একটি মাইলফলক উদাহরণ। ১৯৮৭ সালে জাতিসংঘ শিক্ষা, বিজ্ঞান ও সংস্কৃতি সংস্থা বা ইউনেস্কো পরিকল্পিত রাজধানী নগরী হিসেবে সংস্কৃতি ও স্থাপত্যের দৃষ্টিকোণ থেকে বিশেষ তাৎপর্যের অধিকারী হবার জন্য ব্রাসিলিয়াকে একটি বিশ্ব ঐতিহ্যবাহী স্থান হিসেবে মনোনীত করে। এই মনোনয়নের ফলে শহরের ভবন ও স্মারকস্তম্ভগুলির সংরক্ষণ নিশ্চিত হয়।
বৈদ্য (পদবি)
বংশনাম বা পদবি হিসেবে বৈদ্য
মহারাষ্ট্রে, বংশনাম হিসেবে, সাধারণত চন্দ্রসেনীয় কায়স্থ প্রভু, চিৎপাবন এবং সোনারের মতো বেশ কয়েকটি সম্প্রদায়ে বৈদ্য নামটি পাওয়া যায়।
ব্রাসিলিয়া
ব্রাসিলিয়া শহরটিকে ডানা মেলা উড়ন্ত ঘুঘু পাখির আকৃতিতে বিন্যস্ত করা হয়েছে, যা শান্তির প্রতীক। শহরের বাণিজ্যিক এলাকাগুলি, আবাসিক বাসভবনগুলি এবং ১২৪টি বৈদেশিক দূতাবাস এই প্রতীকী ঘুঘু পাখির ডানাতে অবস্থান করছে। অন্যদিকে ঘুঘু পাখির দেহতে জাতীয় কেন্দ্রীয় সরকারের কার্যালয় ভবনগুলি অবস্থিত। সরকারের সবচেয়ে গুরুত্বপূর্ণ দফতরগুলি, যেমন নির্বাহী ক্ষমতার প্রতিনিধি রাষ্ট্রপতির কার্যালয় (Palácio do Planalto), আইন বিভাগের প্রতিনিধি জাতীয় আইনসভার উভয় কক্ষ বা সংসদ ভবন (Congreso Nacional) এবং বিচার বিভাগের প্রতিনিধি সর্বোচ্চ আদালত (Supremo Tribunal Federal), এগুলি সবই "তিন শক্তির চত্ত্বর" (Praça dos Três Poderes) নামের এলাকাটিতে অবস্থিত; এলাকাটি আবার শহরের নকশার প্রতীকী ঘুঘু পাখির ঠোঁটের জায়গাটিতে, শহরের পূর্ব প্রান্তে অবস্থিত। শ্বেতবর্ণের মর্মর পাথরে নির্মিত রাষ্ট্রপতির বাসভবন বা প্রাসাদটিকে "প্রত্যুষের প্রাসাদ" নামে নামে ডাকা হয়; এটি শহরের পূর্বে অবস্থিত লাগু দু পারানোয়া হ্রদের পশ্চিম পাড়ে অবস্থিত, যে হ্রদটি ব্রাসিলিয়া শহরকে তিন দিক থেকে (পূর্ব, পশ্চিম ও দক্ষিণ) ঘিরে রেখেছে। পারানা নদীর উপর একটি বাঁধ স্থাপন করে কৃত্রিম এই হ্রদটিকে তৈরি করা হয়েছে। এখানে বিভিন্ন রকমের জলক্রীড়ার সুবিধা আছে। ৪২০ হেক্টর আয়তনবিশিষ্ট সারা কুবিচেক পৌর উদ্যানে সাইকেল চালনার অনেক পথ আছে। শহরের সবচেয়ে বিখ্যাত স্থাপনাগুলির মধ্যে অন্যতম হল পররাষ্ট্র মন্ত্রণালয় ভবনটি, যেটিকে দেখে মনে হয় যে এটি পরিপার্শ্বস্থ জলোদ্যানের উপরে ভাসমান। আরও আছে ভবিষ্যৎমুখী নকশায় নির্মিত মহানগর ক্যাথেড্রাল বা মহাগির্জা, যেটিকে কংক্রিটের তৈরি বাঁকানো-হেলানো অনেকগুলি স্তম্ভের উপরে বসানো রঙিন কাচ দিয়ে এমনভাবে সজ্জিত করা হয়েছে, যাতে এটিকে দেখতে যিশুখ্রিস্টের কাঁটার মুকুটের মত মনে হয়। ক্যাথেড্রালের পাশেই আছে ব্রাজিলের জাতীয় জাদুঘর (Museu Nacional), যেখানে শিল্পকলার সাময়িক প্রদর্শনীর আয়োজন করা হয়। ব্রাসিলিয়া টেলিভিশন সম্প্রচার কেন্দ্রের বুরূজ বা টাওয়ারের শীর্ষের পর্যবেক্ষণ মঞ্চ থেকে শহরের একটি পরিদৃশ্য অবলোকন করা সম্ভব।
ব্রাসিলিয়াতে ২০১৪ সালে অনুষ্ঠিত ফিফা ফুটবল বিশ্বশিরোপা প্রতিযোগিতার বেশ কিছু ম্যাচ, ২০১৬ সালের রিও দি জানেইরু গ্রীষ্মকালীন অলিম্পিক প্রতিযোগিতার কিছু ফুটবল ম্যাচ আয়োজন করা হয়।
অ্যালান গুথ
অ্যালান হার্ভি গুথ (Alan Harvey Guth, জন্ম ২৭শে ফেব্রয়ারি, ১৯৪৭) একজন মার্কিন তাত্ত্বিক পদার্থবিজ্ঞানী ও বিশ্বতাত্ত্বিক। গুথ অতিপারমাণবিক কণাসমূহের তত্ত্বের উপরে গবেষণা করেছেন এবং কীভাবে কণা তত্ত্ব আদি মহাবিশ্বের উপরে প্রযোজ্য সে ব্যাপারেও অধ্যয়ন করেছেন। তিনি বর্তমানে ম্যাসাচুসেটস ইনস্টিটিউট অভ টেকনোলজির ভিক্টর ওয়াইসকপ্‌ফ পদার্থবিজ্ঞান অধ্যাপক। আলেক্সেই স্তারোবিনস্কি এবং আন্দ্রেই লিন্দের সাথে তিনি ২০১৪ সালে "মহাবিশ্বের স্ফীতি সংক্রান্ত তত্ত্বের অগ্রপথিক হিসেবে" কাভলি পুরস্কার লাভ করেন।
গুথ ১৯৬০-এর দশকে এমআইটি থেকে পদার্থবিজ্ঞানে স্নাতক, স্নাতকোতর ও ডক্টরেট উপাধি লাভ করেন। ১৯৭৯ সালে গুথ কর্নেল বিশ্ববিদ্যালয়ে একজন নবীন কণা পদার্থবিজ্ঞানী হিসেবে কাজ করার সময় মহাবিশ্বের স্ফীতি ধারণাটির অবতারণা করেন এবং ১৯৮০ সালে এ বিষয়ে তাঁর প্রথম বিশেষজ্ঞ আলোচনাসভাটি (সেমিনার) পরিচালনা করেন। এরপর তিনি চাকুরি বদল করে স্ট্যানফোর্ড বিশ্ববিদ্যালয়ে কাজ করতে যান এবং সেখানে ১৯৮১ সালে তিনি আনুষ্ঠানিকভাবে মহাবিশ্বের স্ফীতি ধারণাটি প্রস্তাব করেন, যা অনুসারে সদ্য জন্ম নেওয়া মহাবিশ্বটি একটি সূচকীয় হারে স্ফীতিমূলক দশার মধ্য দিয়ে অতিক্রম করেছিল, যা একটি ধনাত্মক শূন্যস্থান শক্তি ঘনত্ব (ঋণাত্মক শূন্যস্থান চাপ) দ্বারা চালিত হয়েছিল।
ঝলই শালশিরী ইউনিয়ন
ঝলইশালশিরি ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৬১.৪৬ কিমি২ (২৩.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৩৬২ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৭টি।
হিরো (২০০৬-এর চলচ্চিত্র)
হিরো হচ্ছে ২০০৬ সালে মুক্তিপ্রাপ্র স্বপন সাহা পরিচালিত একটি বাংলা চলচ্চিত্র। চলচ্চিত্রটির সঙ্গীত পরিচালনা করেন জিৎ গাঙ্গুলী। চলচ্চিত্রটি 'সুরিন্দার ফিল্মস' ব্যানারের অধীনে মুক্তি পেয়েছিলো। এই চলচ্চিত্রটি ২০০২ সালের কন্নড় চলচ্চিত্র আপ্পু এর পুনর্নির্মাণ যেটি আবার তেলুগু ভাষায় ইডিয়ট (২০০২) এবং তামিল ভাষায় দম (২০০৩) নামে বানানো হয়, এছাড়া চলচ্চিত্রটির একটি সংস্করণ বাংলাদেশেও 'প্রিয়া আমার প্রিয়া' শিরোনামে ২০০৮ সালে মুক্তি পায়।
পটভূমি
শুভঙ্কর রায় (জিৎ) একজন কলেজ পড়ুয়া ছিলেন।তিনি ছিলেন হেড কনস্টেবল ভবানী শংকর রায় (আব্দুর রাজ্জাক) এর ছেলে যিনি খুব সম্মানিত ব্যক্তি ছিলেন এবং বিভাগে তার খুব ভাল পুলিশ রেকর্ড ছিল।তিনি তার ছেলেকে উচ্চপদস্থ পুলিশ অফিসার হওয়ার আকাঙ্ক্ষা করেন যদিও নিজে একজন কনস্টেবল।ছেলের কাছ থেকে তার অনেক আশা ছিল। অন্যদিকে শুভঙ্কর ছিলেন অত্যন্ত অহংকারী, মজার প্রেমময় এবং সুখী-সৌভাগ্যবান ব্যক্তি যিনি বন্ধুদের সাথে গসিপ করা এবং ফাউল গেম খেলতে সময় কাটাতে পছন্দ করেন।
সঙ্গীত
চলচ্চিত্রটির সঙ্গীত পরিচালনায় ছিলেন জিৎ গাঙ্গুলী।
নীলকণ্ঠ মুখোপাধ্যায়
নীলকণ্ঠ মুখোপাধ্যায় (জন্মঃ ১৮৪২ - মৃত্যুঃ ১৯১১) বাংলা ভাষার উনিশ শতকের যাত্রা পালার অভিনেতা এবং গীতিকার। তিনি বর্ধমান জেলার ধবনী গ্রাম নিবাসী ছিলেন। মাত্র তের বছর বয়সে পিতৃহীন নীলকণ্ঠ কলকাতার বড়বাজারে এক মাড়োয়াড়ীর বাসনের দোকানে কাজ নিতে বাধ্য হন। সুকণ্ঠ ও সুবিনয়ী নীলকণ্ঠকে স্বেচ্ছায় গান শিখিয়ে দেন তার নিয়োগকারীর রক্ষিতা। সেই গানের সম্পদ ও সংগীতবিদ্যা নিয়ে নীলকণ্ঠ স্বগ্রামে ফিরে আসেন এবং কৃষ্ণযাত্রার দলে জীবিকা সংগ্রহ করেন। পরে তার নিজের দল হয়। তার আগে তিনি গোবিন্দ অধিকারীর দলে বেতনভুক গায়কতা করেছেন। দাশরথি রায়ের ভাবশিষ্য ছিলেন।
জন্ম ও শৈশব
নীলকণ্ঠ মুখোপাধ্যায়ের জন্ম বর্ধমানের ধবনিতে। গ্রামের পাঠশালায় কিছুদিন অধ্যয়ন করেন।
কর্মজীবন
নীলকণ্ঠ মুখোপাধ্যায়ের রচিত ‘কৃষ্ণযাত্রা’ বর্ধমান, বীরভূম, মুর্শিদাবাদ এবং বাঁকুড়া অঞ্চলে খুব খ্যাতিলাভ করেছিল। ‘কালীর দমন’ (কৃষ্ণলীলা) তার রচিত শ্রেষ্ঠ যাত্রাপালা। তিনি নিজে ওই যাত্রায় রাধার সখীরূপে অত্যন্ত সুন্দর অভিনয় ও গান করতেন। তার রচিত 'তপন তনয় ভব হর বব বম্ বম্' পদটি অকার ভিন্ন অন্য স্বরবর্ণ, যুক্তাক্ষর বা চন্দ্রবিন্দু-বর্জিত। তিনি অভিনয় ও পালা রচনার জন্য নবদ্বীপের পণ্ডিতদের কাছ থেকে ‘গীতরত্ন’ উপাধি অর্জন করেন। সেকালকার কলকাতার বিদগ্ধ সমাজ নীলকণ্ঠের কৃষ্ণযাত্রার প্রচুর সমঝদারি করেছেন। ঠাকুর শ্রীরামকৃষ্ণ বারদুয়েক নীলকণ্ঠের গান শোনেন। একবার হাটখোলার বারোয়ারী তলায়, আরেকবার ১৮৮৪ খ্রিষ্টাব্দের অক্টোবর মাসে নবীন নিয়োগীর বাড়িতে। দুইদিনই তিনি সমাধিস্থ হন। নীলকণ্ঠ ঠাকুরকে প্রশ্ন করেন যে, তাঁহার মতো সংসারী জীবের গতি কি। ঠাকুর তাকে বলেন যে, নীলকণ্ঠ ভগবানের পরিচালিত হয়েই নামগান আর ভক্তিরসের ধারা সাধারণ মানুষের মনে পৌঁছে দিচ্ছেন, দুর্লভ রত্ন নীলকণ্ঠের নিজের কাছেই আছে। তার পর ঠাকুর নীলকণ্ঠকে মায়ের গান করিতে অনুরোধ করলে নীলকণ্ঠ গান ধরেন। মধুর কণ্ঠে গান শুনে ঠাকুর ভাববিভোর হয়ে নৃত্য করতে আরম্ভ করেন। শেষ বয়সে হেতমপুরের রাজা রামচন্দ্র চক্রবর্তীর কাছে থাকতেন। কথিত আছে মৃত্যুর পূর্বে তিনি কাশীধামে যান। বাবা বিশ্বনাথ তাকে ফিরিয়ে দিয়ে বলেন ত্রিবেণীর ঘাটে যেতে। সেখানে তিনি অর্ধ অঙ্গ গঙ্গাজলে নিমজ্জিত হয়ে ব্রহ্মরন্ধ্র ভেদ করে দেহত্যাগ করেন। এসময় তার পুত্র কমলাকান্ত এলে তিনি রচনা করেন তার শেষ গান - 'ফিরে যা কমলাকান্ত চিন্তা করিস না অন্তরে...'।
চানগাঁও ইউনিয়ন
চানগাঁও ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৩১।
ভৌগোলিক অবস্থান ও আয়তন:
মদন উপজেলা সদর হতে পশ্চি দিকে অবস্থিত এ ইউনিয়নের মোট আয়তন ২৬৭৯ একর বা ১০.৮৪ বর্গকিলোমিটার। উত্তরে আটপাড়া উপজেলার দুওজ ইউনিয়ন ও দক্ষিণে মদন উপজেলার কাইটাল ও তিওশ্রী ইউনিয়ন অবস্থিত। পশ্চিমে কাইটাল ইউনিয়ন।
প্রশাসনিক এলাকা:
চানগাঁও ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
(১) হাঁসকুড়ি।
(২)মৈধাম।
(৩) চাঁন গাঁও।
জনসংখ্যা
২০১১ সালের আদমশুমারি অনুযায়ী চানগাঁও ইউনিয়নের মোট জনসংখ্যা ছিল ৯৫০৬ জন, যারা ১৮৯৪ টি পরিবারে বসবাস করে, যার মধ্যে পুরুষ হল ৪৭৬৩ জন এবং নারী হল ৪৭৪৩ জন।
শিক্ষা ও সংস্কৃতি:
চানগাঁও ইউনিয়নের গড় সাক্ষরতা হার ৩২.৬%। তার মধ্যে নারী শিক্ষার হার ৩১.৫% এবং পুরুষ শিক্ষার হার ৩৩.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ(১)চানগাও হাঁসকুড়ি মৈধাম উচ্চ বিদ্যালয়। স্থাপিত:১৯৯৮খ্রী।
(২) চাঁনগাও সরকারি প্রাথমিক বিদ্যালয়। স্থাপিত:১৯০৬খ্রী।
অর্থনীতি ও যোগাযোগ:
চানগাঁও ইউনিয়নের অর্থনীতি মূলত কৃষি নির্ভর। তাছাড়া মৎস্য ও পশু পালন অন্যতম।
যোগাযোগ অন্যতম হল স্হল। জেলা শহরের সাথে দেশের বিভিন্ন স্থানে সড়ক পথে। কেন্দুয়া উপজেলার সাথে রয়েছে যোগাযোগ।
সেরি ওয়াওয়াসন সেতু
সেরি ওয়াওয়াসন সেতু ২০০১ সালে প্রতিষ্ঠিত মালয়েশিয়ার নতুন ফেডারেল অঞ্চল, প্রশাসনিক কেন্দ্র এবং পরিকল্পিত শহর পুত্রজায়ার অন্যতম প্রধান সেতু। অগ্র-আনত তোরণ সহ এই আধুনিক অপ্রতিসম ক্যাবল-স্টেড সেতুটি দেখতে অনেকটা পাল তোলা জাহাজের মতো, যা পরিবর্তনশীল রঙের আলো দিয়ে রাতে উত্তোলন করা হয়। এই সেতুটি ৯ নং সেতু নামেও পরিচিত, যা প্রাকৃতিক শীতলতা সরবরাহের জন্য তৈরিকৃত কৃত্রিম পুত্রজায়া হ্রদের উপর অবস্থিত, এবং প্রধান সরকারি ভবন যে অঞ্চলে অবস্থিত সেই কোর দ্বীপের এলাকা ২-এর সাথে এলাকা ৮ এবং ৯-এর আবাসিক অঞ্চলের সাথে সংযুক্ত করে। সেরি ওয়াওয়াসন সেতুটি ২০০৩ সালে খোলা হয়। সেতুটি মোটরচালিত যানবাহন এবং পথচারী চলাচলের জন্য উন্মুক্ত।
নিয়ামত বিবির মাজার
নিয়ামত বিবির মাজার বা দরগাহ নেত্রকোণা জেলার কেন্দুয়া উপজেলায় অবস্থিত একটি প্রাচীন কবর ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।
সেরি ওয়াওয়াসন সেতু
গঠন
সেতুটি একটি ১৮.৬ মিটার প্রস্থবিশিষ্ট দ্বৈত তিন লেন ক্যারেজওয়ে, ৩ x ৩.৫ মিটার প্রস্থ লেন, ০.৫ মিটার শক্ত কাঁধ এবং ০.৫ মিটার প্রান্তিক ফালা নিয়ে গঠিত। সেতুটির মধ্যবর্তী অংশ ৪ মিটার প্রশস্ত এবং ওয়াকওয়ে কাম সাইকেল ট্র্যাকের প্রস্থ ৫.১ মিটার, যার ফলে ব্রিজটির কেন্দ্রের মোট প্রস্থ ৩৭.২ মিটার (১২২ ফুট) হয়।
নিয়ামত বিবির মাজার
ইতিহাস
জনশ্রুতি অনুসারে নিয়ামত বিবি ছিলেন বিক্রমপুরের জমিদার কেদার রায়ের বোন। তার আসল নাম সুভাদ্রা। তাকে শাসক ঈশাঁ খাঁ অপহরণ করেন ও পরবর্তীতে বিয়ে করেন। বিয়ের পর তিনি নিয়ামত বিবি নামে পরিচিতি পান। নিয়ামত বিবির মাজার রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়।
সেরি ওয়াওয়াসন সেতু
নির্মান
পিজেএসআই আন্তর্জাতিক কোম্পানি সেরি ওয়াওয়াসন সেতুটির ডিজাইন সম্পন্ন করেছিল। সেতুর নির্মান ২০০৩ সালে সম্পন্ন হয় এবং যান চলাচল এবং পথচারী চলাচলের জন্য উন্মুক্ত করা হয়।
নিয়ামত বিবির মাজার
অবকাঠামো
নিয়ামত বিবির কবরটি বর্তমানে একটি টিনের চালা দিয়ে ঢেকে রাখা হয়েছে। দুপাশে তিনটি করে মোট ছয়টি পাথরের তৈরি খুঁটির উপর টিনের চালাটি স্থাপিত। এর নিচেই রয়েছে নিয়ামত বিবির কবর। মূল কবরটি সাধারণভাবে ইট ও পাথর ব্যবহার করে বাঁধাই করে রাখা হয়েছে।
জমিয়ত উলামায়ে হিন্দের ব্যক্তিত্বের তালিকা
জমিয়ত উলামায়ে হিন্দ ভারতীয় সুন্নি আলেমদের একটি সংগঠন। আব্দুল বারি ফিরিঙ্গি মহল্লী, আহমদ সাইদ দেহলভী এবং কেফায়াতুল্লাহ দেহলভী সহ একাধিক পণ্ডিত ১৯১৯ সালের নভেম্বরে এটি প্রতিষ্ঠা করেছিলেন। নীচে এই সংগঠনের সাথে যুক্ত ব্যক্তিদের একটি তালিকা রয়েছে।
অন্যান্য
যেসকল ব্যক্তিরা জমিয়ত উলামায়ে হিন্দের কার্যনির্বাহী কমিটিতে ছিলেন অথবা অন্য যেকোনো দায়িত্ব পালন করেছেন, যেমন: কোনো রাজ্যের সভাপতির দায়িত্ব পালন করেছেন।
নরসিংহানিকেনপালায়াম
নরসিংহানিকেনপালায়াম কোয়েম্বাটোর শহরের একটি অংশ। এটি উত্তর দিকে কোয়েম্বাটুর শহরের জংশন থেকে প্রায় 14 কিমি দূরে। নরসিংহানিকেনপালায়াম জাতীয় সড়ক NH 67 Extn (NH-181) মেট্টুপালায়ম রোডের প্রসারিত, কোয়েম্বাটোর শহরের অন্যতম ধমনী রাস্তা। প্রতিবেশী স্থানগুলি হল থুদিয়লুর, এনজিজিও কলোনি এবং পেরিয়নৈক্কন্পালৈয়ম্।
ইবলিশ
ইসলাম ধর্মমত অনুযায়ী, ইবলিশ (বিকল্প বানান ইবলিস) (إبليس, বহুবচন: ابالسة ʾAbālisa) বা শয়তান (شيطان, বহুবচন: شياطين Shayāṭīn) (ইংরেজি: Iblis or, Ebles)। ইবলিশ শব্দের অর্থ চরম হতাশ। কুরআন অনুযায়ী, আল্লাহ "ধোঁয়াহীন আগুন থেকে বা আগুনের বিশুদ্ধ শিখা" থেকে জিনদের তৈরি করেছেন এবং মানুষকে মৃত্তিকা দ্বারা তৈরি করেছেন। ইবলিশ প্রচন্ড যেদি ছাড়াও, ইবলিসের প্রাথমিক বৈশিষ্ট্য যে, তিনি পুরুষ, নারী, এবং জিনদের হৃদয়ের মধ্যে ভালো-মন্দের পার্থক্য বুঝার পরামর্শ দিয়ে থাকেন। এছাড়া তিনি আল্লাহ তাআ'লার নির্দেশ মতো কাজ করছেন।
শারীরিক বর্ণনা
আকৃতি বিহীন আগুন
ইতিহাস
ইসলাম ধর্মে ইবলিসকে দুষ্ট জিন বলা হয়েছে। পবিত্র কুরআন এ উল্লেখ করা হয়েছে, যে যখন আল্লাহ আদম (আলাইহিস সালাম) কে সৃষ্টি করলেন এবং তিনি সকল ফেরেশতাদের বললেন আদমকে সিজদাহ্ করতে, তখন সকল ফেরেশতা সিজদাহ্ করলো। অথচ ইবলিস (শয়তান) সিজদাহ্ করলো না। ফলে সে অবিশ্বাসীদের অন্তর্ভুক্ত হলো এবং আল্লাহ তাকে অভিশপ্ত করলেন।
কোরআনে বর্ণিত ইবলিশ শয়তানের কাহিনী
সুরা আল আরাফ (১১-৩৭):
অক্ষ
অক্ষ হলো গোলাকার কোনো বস্তুর কেন্দ্রভেদী সরলরেখা। যেমন পৃথিবী বা লাটিম যখন ঘুরে তখন তাদের কেন্দ্রভেদী যে রেখাকে কেন্দ্র করে ক্রিয়াটি (ঘূর্নণ) সম্পন্ন করে সে রেখাটিই অক্ষ।
কৌণিক সরণ
কৌণিক সরণ হল কৌণিক অবস্থানের পরিবর্তন।
কৌণিক বেগ
ক্ষণিক কৌণিক বেগকে নিম্নোক্তভাবে প্রকাশ করা হয়:
কৌণিক ত্বরণ
ক্ষণিক ত্বরণ α(t) কে নিম্নোক্তভাবে প্রকাশ করা হয়:
ইউরোজেনিটাল সিনাস
ইউরোজেনিটাল সাইনাস শুধুমাত্র মূত্রনালী এবং প্রজনন অঙ্গগুলির বিকাশের উপস্থিতিতে মানব দেহের একটি অংশ। এটি ক্লোকার ভেন্ট্রাল অংশ, যা ক্লোয়াকা উন্নয়নের চতুর্থ থেকে সপ্তম সপ্তাহের সময় পায়ুখাল থেকে পৃথক হওয়ার পরে গঠিত হয়।
পুরুষদের মধ্যে, ইউজি সাইনাস তিনটি অঞ্চলে বিভক্তঃ উপরের, শ্রোণী, এবং ফ্যালিক। উপরের অংশ মূত্রাশয়ের জন্ম দেয় এবং শ্রোণী অংশ মূত্রনালীর প্রোস্ট্যাটিক এবং মেমব্রেনসের অংশ, প্রস্টেট ও বালবোরেথ্রাল গ্রন্থি (কাউপারের) জন্ম দেয়। ফ্যালিক অংশ মূত্রনালীর স্পঞ্জি (বুলবার) অংশ এবং মূত্রনালীগ্রন্থি (লিট্রেস) এর জন্ম দেয়। মনে রাখবেন যে, মূত্রনালীর পেনাইল অংশটি ইউরোজেনিটাল ভাঁজ থেকে উৎপন্ন হয়।
ক্লিনিকাল তাৎপর্য
একটি ইউরোজেনিটাল সাইনাসের অসঙ্গতি মহিলাদের মধ্যে একটি বিরল জন্মগত ত্রুটি যেখানে মূত্রনালী এবং যোনি উভয়ই একটি সাধারণ জায়গায় খোলা হয়।
সাতলা ইউনিয়ন
সাতলা বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।
আয়তন
সাতলা ইউনিয়নের আয়তন ১২,২৯৭ একর।
জনসংখ্যার উপাত্ত
২০১১ সালের আদমশুমারি অনুযায়ী সাতলা ইউনিয়নের মোট জনসংখ্যা ২৭,০৭৩ জন। এর মধ্যে পুরুষ ১৩,৪৯১ জন এবং মহিলা ১৩,৫৮২ জন। মোট পরিবার ৫,৭৬৮টি।
শিক্ষা
২০১১ সালের আদমশুমারি অনুযায়ী সাতলা ইউনিয়নের সাক্ষরতার হার ৫৩.৯%।
হারগাদা
(الغردقة al-Ġurdaqa, الغردقة El Ġardaʾa ) হচ্ছে মিশরের লোহিত সাগর গভর্নরেটের একটি শহর। এটি দেশটির লোহিত সাগরের তীরে অবস্থিত অন্যতম প্রধান পর্যটন কেন্দ্র।
বিবরণ
শহরটি বিংশ শতাব্দীর প্রথম দিকে প্রতিষ্ঠিত হয়, এবং তখন পর্যন্ত এটি একটি ছোট মাছ ধরার গ্রাম ছিল। কিন্তু ১৯৮০ সাল থেকে, এটি লোহিত সাগরের নেতৃস্থানীয় উপকূলীয় রিসোর্ট হওয়ার জন্য মিশরীয় এবং বিদেশী বিনিয়োগকারীদের দ্বারা ক্রমাগত বর্ধিত করা হয়েছে। হলিডে রিসোর্ট এবং হোটেল উইন্ডসার্ফার, ঘুড়ি সার্ফার, ইয়টম্যান, স্কুবা ডাইভার এবং স্নরকেলার ইত্যাদি জলজ ক্রীড়ার জন্য এটি সুবিধাজনক স্থান। হারগাদা তার জলক্রীড়া কার্যক্রম, রাত্রিজীবন এবং উষ্ণ আবহাওয়ার জন্য পরিচিত। জুলাই ও আগস্ট মাসে তাপমাত্রা প্রায় ৪০ °সে (১০৪° ফারেনহাইট) -এ পৌঁছায়। অনেক ইউরোপীয় তাদের নিয়মিত ছুটির জন্য হারগাদা যান, বিশেষ করে শীতের মৌসুমে এবং শহরে তাদের ক্রিসমাস এবং নববর্ষের ছুটি কাটান। ২০১৫ সালের নভেম্বর মাসে মেট্রোজেট ফ্লাইট ৯২৬৮ বিমান দুর্ঘটনার পর রাশিয়া থেকে পর্যটন ব্যাপকভাবে কমে যায়।
হারগাদা সমুদ্রতীর বরাবর প্রায় ৩৬ কিলোমিটার (২২ মাইল) পর্যন্ত বিস্তৃত, তবে তা পার্শ্ববর্তী মরুভূমিতে পৌঁছায় নি। রিসোর্টগুলো কায়রো, ডেল্টা এবং আপার মিশর থেকে মিশরীয় পর্যটকদের জন্য একটি গন্তব্যস্থল। পাশাপাশি ইউরোপ থেকে প্যাকেজ হলিডে পর্যটকদের জন্যও এটি গুরুত্বপূর্ণ গন্তব্য। বর্তমানে হারগাদায় ২৪৮,০০০ জন অধিবাসী রয়েছে এবং এটি নিম্নোক্তভাবে বিভক্ত: • এল আহিয়া এবং এল হেলাল, দক্ষিণ অংশে; • এল দাহার (নিম্ন শহর) হচ্ছে পুরনো অংশ্র; • শেকাল্লা হচ্ছে শহরের কেন্দ্র; • এল কাওসার হচ্ছে শহরের আধুনিক অংশ; • এল মেমশা (গ্রাম্য রাস্তা) হচ্ছে ৪ কিলোমিটার বিস্তৃত পায়ে হাটার রাস্তা।
এল মামশা বরাবর হারগাদার নতুন হোটেল, রেস্টুরেন্ট এবং অনেক দোকান পাওয়া যায়। মামশার সাহল হাসিশ (গ্রামীণ সড়ক) হচ্ছে মধ্য এলাকায় অবস্থিত সবচেয়ে নতুন এবং বৃহত্তম হোটেল রিসোর্ট। সাহল হাশেশের পর হোটেলের সাথে মাকাদি উপসাগর আছে। দাহার হচ্ছে শহরের প্রাচীনতম অংশ, যেখানে শহরের ঐতিহ্যবাহী বাজার, ডাকঘর এবং দূরপাল্লার বাস স্টেশন, গো বাস এবং আপার ইজিপ্ট বাস অবস্থিত। ব্যস্ততম এলাকা হচ্ছে এর "সিটি সেন্টার" সাকালা, যা শেরাটন রোড বরাবর বিস্তৃত। শেরাটন রোড বরাবর কিছু হোটেল, দোকান এবং রেস্টুরেন্ট আছে।
ইতিহাস
গ্রামটি, যা পরে হারগাদা শহরে রূপান্তর হয়, সেখানে ১৯০৫ সাল থেকে বসতি স্থাপন করা হয়। এটি এর নাম একটি উদ্ভিদ থেকে অর্জন করেছে। এ উদ্ভিতটি প্রাচীন কাল থেকে স্বাভাবিকভাবেই এখানে পাওয়া যেত। তার আগ পর্যন্ত এটা ছিল শুধু একটা মাছ ধরার গ্রাম। ১৯১৩ সালে এ এলাকায় তেল আবিষ্কৃত হয়, কিন্তু প্রকৃত উৎপাদন এবং রপ্তানি শুধুমাত্র ১৯২১ সালে ব্রিটিশ তেল ম্যাগনেটের অধীনে শুরু হয়। রাজা ফারুকের রাজত্বকালে শহরে একটি বিনোদনমূলক কেন্দ্র নির্মাণ করা হয়, কিন্তু প্রেসিডেন্ট নাসের মিশরের শিল্প জাতীয়করণের পর একে সশস্ত্র বাহিনীর কাছে হস্তান্তর করা হয়।
ইজরায়েল ও মিশরের মধ্যে যুদ্ধের সময়, লোহিত সাগরে শহরের পূর্ব পাশে শাদওয়ান দ্বীপে মিশরীয় সৈন্যদের জন্য একটি মজবুত দুর্গ এবং একটি রাডার পোস্ট নির্মিত হয়েছিল। ১৯৭০ সালের ২২ জানুয়ারি এটি ছিল অপারেশন রোডসের এলাকা, যেখানে ইজরায়েলি সৈন্যরা একটি হেলিবোর্ন হামলা চালিয়ে ৩৬ ঘণ্টা ধরে দ্বীপটি দখল করে রাখে।
১৯৭৩ সালের অক্টোবর যুদ্ধের সময়, হারগাদা বন্দর চারটি ইজরায়েলি অপারেশনের টার্গেট ছিল। ইজরায়েলি বাহিনীও মিশরীয় সেনাবাহিনীর ৩২ জনের ও বেশি লোক আহত করে এবং শাদওয়ান দ্বীপ দখল করে নেয় এবং ইজরায়েলী সেনাবাহিনীর মাত্র ৭ জন আহত হয়।
সেপ্টেম্বর ২৭, ১৯৯৪ সালে ড্রাইভ-বাই শুটাররা দুইজন মিশরীয় এবং একজন জার্মান পর্যটক কে হত্যা করে; আরেকজন জার্মান ব্যক্তি এই হামলায় আহত হন এবং জার্মানিতে ফিরে আসার পর মারা যান। ২০১৬ সালের হারগাদা হামলা আইএস দ্বারা অনুপ্রাণিত দুই সন্ত্রাসী দ্বারা ঘটেছিল। তিনজন পর্যটক আহত হয়েছিল। ২০১৭ সালের ১৪ জুলাই হারগাদা হামলায় একজন ব্যক্তি ঘোষণা করে যে সে শুধুমাত্র অ-মিশরীয়দের হত্যা করতে চায়। এবং পাঁচজন জার্মান, একজন চেক এবং একজন আর্মেনিয়ান পর্যটক, দুইজন জার্মান নারীকে হত্যা করে। চেক পর্যটক পরে ২৭ জুলাই হাসপাতালে মারা যান। দুটি পৃথক রিসোর্ট হোটেলে এই হামলার ঘটনা ঘটেছে।
জলবায়ু
হারগাদা একটি উপক্রান্তীয়-মরুভূমি জলবায়ু অঞ্চম (কোপেন জলবায়ু শ্রেণীবিভাগ: BWh)। এখানে হালকা-উষ্ণ শীত এবং গ্রীষ্মকালে প্রচন্ড গরম অনুভূত হয়ে থাকে। ডিসেম্বর-জানুয়ারি-ফেব্রুয়ারি সময়ের তাপমাত্রা উষ্ণ, কিন্তু সন্ধ্যায় তাপমাত্রা গড়ে ২০ ডিগ্রি থেকে ১০ ডিগ্রিতে নেমে যেতে পারে। নভেম্বর, মার্চ এবং এপ্রিল আরামদায়কভাবে উষ্ণ হয়। মে এবং অক্টোবর গরম এবং জুন থেকে সেপ্টেম্বর সময় খুব গরম হয়। সমুদ্রের গড় বার্ষিক তাপমাত্রা ২৪ °সে (৭৫ ডিগ্রি ফারেনহাইট), ফেব্রুয়ারি ও মার্চে ২১ °সে (৭০ ° ফারেনহাইট) থেকে আগস্ট মাসে ২৮ °সে (৮২° ফারেনহাইট) পর্যন্ত।
সর্বোচ্চ তাপমাত্রা জুন ১২, ২০১৩ সালে অনুভূত হয় যা ছিল ৪৬ °সেলসিয়াস (১১৫° ফারেনহাইট), যখন সর্বনিম্ন রেকর্ড তাপমাত্রা ফেব্রুয়ারি ২, ১৯৯৩ -এ রেকর্ড করা হয় যা ০° সেলসিয়াস (৩২ °F) ছিল।
জলবায়ু চার্ট বিভিন্ন গড় তাপমাত্রা ও গ্রীষ্মের ঠাণ্ডাতম দিনগুলোর তাপমাত্রা দেখাচ্ছে।
পিয়ং ইয়াং
পিয়ং ইয়াং (평양, ) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তেদোং নদীর তীরে, কোরীয় উপসাগর (পীতসাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
পিয়ং ইয়াং উত্তর কোরিয়ার বৃহত্তম শহর। এটি দেশটির শিক্ষা-সংস্কৃতি, ব্যবসাবাণিজ্য ও প্রশাসনের প্রধান কেন্দ্র। এছাড়াও পিয়ং ইয়াং উত্তর কোরিয়ার শিল্পের একটি প্রধান কেন্দ্র; শহরের কারখানাগুলিতে কাপড়, বস্ত্র, খাদ্যদ্রব্য, যন্ত্রপাতি, রাসায়নিক দ্রব্য এবং অন্যান্য পণ্য উৎপাদন করা হয়।
ইতিহাস
উত্তর কোরিয়ার কিংবদন্তি অনুসারে পিয়ং ইয়াং শহরটি কোরিয়ার প্রাচীনতম শহর যা ১১২২ খ্রিস্টপূর্বাব্দে প্রতিষ্ঠিত হয়। বলা হয় যে শহরটি আরও প্রাচীন আরেকটি শহরের অবস্থানে নির্মাণ করা হয়েছিল, যা ছিল কোরীয় কিংবদন্তির তানগুন রাজবংশের (আনুমানিক ২৩৩৩ খ্রিস্টপূর্বাব্দের) রাজধানী। পিয়ং ইয়াং সম্পর্কে সবচেয়ে প্রাচীন ঐতিহাসিক দলিলগুলি ১০৮ খ্রিস্টপূর্বাব্দে রচিত হয়। ঐ বছর চীনারা পিয়ং ইয়াঙে একটি বাণিজ্যকুঠি প্রতিষ্ঠা করে এবং পরবর্তীতে শহরটিকে ঘিরে দুর্গপ্রাচীর নির্মাণ করে। পিয়ং ইয়াং ইতিহাসের বিভিন্ন সময়ে বহুবার আক্রমণের শিকার হয়  এবং প্রতিবারই একে নতুন করে গড়ে তোলা হয়। ৪২৭ খ্রিষ্টাব্দে শহরটি উত্তর কোরিয়ার কোগুরিয়ো রাজ্যের রাজধানীতে পরিণত হয়। ৬৬৮ সালে চীনা আক্রমণকারীরা এটিকে দখল করে নেয়। ৬৭৬ সালে দক্ষিণের সিল্লা রাজ্য শহরটি নিয়ন্ত্রণে নেয়। কোরিয়ার কোরিয়ো রাজবংশ (৯১৮-১৩৯২) শহরটিকে তাদের দ্বিতীয় রাজধানীর মর্যাদা দেয়। ১৫৯২-১৫৯৩ সালে জাপানিরা শহরটি দখলে নেয়।  ১৭শ শতকের শুরুর দিকে ১৬২৭ সালে চৈনিক মাঞ্চুরা শহরটিতে ধ্বংসলীলা চালায়। ১৯শ শতকের শেষের দিকে বহু পশ্চিমা খ্রিস্টান ধর্মপ্রচারক শহরে বাস করা শুরু করেন। ১৮৯০-এর দশকে  চীন-জাপান যুদ্ধের সময় (১৮৯৪-৯৫) শহরটির ব্যাপক ক্ষয়ক্ষতি হয়। যুদ্ধশেষে মহামারী বা প্লেগ ছড়িয়ে পড়লে শহরটি জনশূন্য হয়ে পড়ে। ১৯১০ থেকে ১৯৪৫ সাল পর্যন্ত জাপানিরা শহরটিকে নিয়ন্ত্রণ করত; তারা এটিকে হেইজো নামে ডাকত। জাপানিরা শহরটিকে একটি শিল্পশহর হিসেবে গড়ে তোলে এবং এখানে বহু কলকারখানা স্থাপন করে। ১৯৪৫ সালে কোরিয়া জাপান থেকে স্বাধীনতা লাভ করে। জাপানি শাসনের সময় খ্রিস্টান ধর্মপ্রচারকেরা আরও অনেক তৎপরতা চালান। পিয়ং ইয়াং ও তার আশেপাশে ১০০-রও বেশি গির্জা নির্মাণ করা হয়; বলা হত এশিয়ার সব শহরের মধ্যে পিয়ং ইয়াঙেই প্রোটেস্টান্ট (প্রেসবাইটেরীয়) ঘরানার খ্রিস্টান ধর্মপ্রচারকের সংখ্যা সর্বাধিক। ১৯৪৮ সালে কোরিয়া দুইটি দেশে বিভক্ত হয়ে যায়, উত্তর কোরিয়া ও দক্ষিণ কোরিয়া। পিয়ং ইয়াংকে উত্তর কোরিয়ার রাজধানী বানানো হয়। ১৯৫০ সালে কোরীয় যুদ্ধের সময় উত্তর কোরীয় সেনারা প্রথম দিকে দক্ষিণ কোরিয়ার রাজধানী সিউল দখল করলেও শীঘ্রই মার্কিন যুক্তরাষ্ট্রের নেতৃত্বে জাতিসংঘ বাহিনী উত্তর কোরীয় বাহিনীকে পিছে হটিয়ে দেয় এবং পিয়ং ইয়াঙের নিয়ন্ত্রণ হাতে নেয়। কিন্তু চীনা সাম্যবাদী সেনারা দ্রুত শহরটিকে পুনরায় দখল করে। কোরীয় যুদ্ধে (১৯৫০-১৯৫৩) মার্কিন বিমানবাহিনীর বিমানগুলি থেকে বহুশতবার বোমাবর্ষণের কারণে শহরের ব্যাপক ধ্বংসসাধন হয়। ১৯৫৩ সালে চীনা ও সোভিয়েত অর্থসাহায্যের মাধ্যমে পিয়ং ইয়াংকে নতুন করে গড়ে তোলা হয়।
বর্তমানে পিয়ং ইয়াং একটি সুপরিকল্পিত আধুনিক নগরী যাতে সুন্দর সুন্দর নগর-উদ্যান ও বাগান, প্রশস্ত সব রাজপথ ও বিশাল বিশাল অ্যাপার্টমেন্ট ভবন আছে। এখানে রয়েছে ১৯৪৬ সালে নির্মিত কিম ২ সুং বিশ্ববিদ্যালয় এবং এর সাথে সংশ্লিষ্ট কারিগরি ও চিকিৎসা ইন্সটিটিউটসমূহ। শহরে বহু গ্রন্থাগার, অপেরা ভবন, মঞ্চশালা, নৃত্যশালা, দড়াবাজি প্রদর্শনী, বৌদ্ধ মন্দির, খ্রিস্টপূর্ব ১ম শতকের সমাধি, কোরীয় কেন্দ্রীয় ইতিহাস জাদুঘর ও একটি চারুকলা জাদুঘর আছে। সবচেয়ে বেশি চোখে পড়ে কোরীয় কিংবদন্তিতে উল্লিখিত পংখীরাজ ঘোড়া চোলিমা-র বিশাল ব্রোঞ্জ মূর্তি, যা কোরীয় যুদ্ধের পর দেশটির অর্থনৈতিক প্রবৃদ্ধির প্রতীক হিসেবে নির্মাণ করা হয়।
শহরটি দেশটির রেল, সড়ক ও বিমান পরিবহন ব্যবস্থারও কেন্দ্র হিসেবে কাজ করছে। শহরের ভেতরে সাধারণ জনগণের চলাচলের সুবিধার্থে বাস, পাতালরেল ও ট্রলি ব্যবস্থা আছে। শহরের কাছেই সুনান আন্তর্জাতিক বিমানবন্দরটি উত্তর কোরিয়াতে বিদেশীদের প্রবেশের একমাত্র পথ।
পিয়ং ইয়াং শহরের আয়তন ২০০০ বর্গকিলোমিটার। মূল শহরে প্রায় ২৬ লক্ষ এবং বৃহত্তর মহানগর এলাকাতে ৩৩ লক্ষ লোকের বাস।
সুরিন্দর সিং (অশোক চক্র)
সুবেদার সুরিন্দর সিং, এসি ছিলেন শিখ রেজিমেন্টের তৃতীয় ব্যাটালিয়ন সহ ভারতীয় সেনা জুনিয়র কমিশনার অফিসার (জেসিও)। তিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন ।
সামরিক ক্যারিয়ার
সুবেদার সুরিন্দর সিং ছিলেন ভারতীয় সেনাবাহিনীর শিখ রেজিমেন্টের সৈনিক। ২০০২ সালে তিনি শিখ রেজিমেন্টের তৃতীয় ব্যাটালিয়নে কর্মরত ছিলেন।
২০০২ সালের ৩ মার্চ তিনি জম্মু ও কাশ্মীরের রাজৌরী সেক্টরে নিয়ন্ত্রণ রেখার কাছে এককভাবে চার সন্ত্রাসীকে হত্যা করেছিলেন। নিয়ন্ত্রণ লাইন থেকে কয়েক মিটার দূরে থাকা অবস্থায় সিং তাদের মধ্যে একজনকে হত্যা করেছিলেন। এতে সন্ত্রাসীরা জঙ্গলে ছড়িয়ে পড়ে এবং সিং তাদের ওপর অনুসন্ধান চালান। যেখান থেকে সন্ত্রাসীরা সৈন্যদের উপর গুলি চালাচ্ছিল, তিনি সেদিকে একটি বোল্ডারের দিকে এগিয়ে গেলেন । তিনি আরও একজন সন্ত্রাসীকে গুলি করে হত্যা করেছিলেন যা তাঁর উপর ঝাঁপিয়ে পড়েছিল। সন্ত্রাসী পাশের একটি বাড়িতে লুকিয়েছিল, তবে সিং ঘরের ছাদে উঠে গ্রেনেড দিয়ে উড়িয়ে দিয়েছিলেন। এরপরে গুলি চালানোর সময় সন্ত্রাসী সিং এর কাছে একটি গ্রেনেড নিক্ষেপ করে, সেখান থেকে তাঁকে স্প্লিন্টারে আঘাত লাগে। তাঁর আহত অবস্থায় অবিস্মরণীয় সিং আরও দু'জন সন্ত্রাসীকে হত্যা করেছিলেন। পরে জায়গা থেকে সরিয়ে নেওয়ার সময় সিং তার চোটে শহীদ হয়ে যান। তাঁর দল আরও দু'জন সন্ত্রাসীকে হত্যা করে।
অশোক চক্র পুরস্কার প্রাপ্ত
তাঁর বীরত্বের জন্য সিংকে মরণোত্তর ভাবে ভারতে সর্বোচ্চ শান্তিকালীন বীরত্বের পুরস্কার অশোকচক্র দিয়ে ভূষিত করা হয়েছিল।
সাধারণ আপেক্ষিকতার ইতিহাস
সাধারণ আপেক্ষিকতা তত্ত্ব আলবার্ট আইনস্টাইন এর দেয়া একটি মহাকর্ষের সূত্র যা ১৯০৭ থেকে ১৯১৫ এর মধ্যে এসেছিল, যদিও এর বেশিরভাগ এসেছিল ১৯১৫ এ। এই তত্ত্ব অনুযায়ী, বস্তুদ্বয়ের মধ্যকার মহাকর্ষীয় আকর্ষণ বস্তুদ্বয় কর্তৃক স্থান ও কালের বিকৃতির জন্য হয়। আপেক্ষিকতা তত্ত্ব আসার পূর্বে ২০০ বছর ধরে নিউটনের সার্বজনীন মহাকর্ষ সূত্রকে বস্তুদের মধ্যকার মহাকর্ষীয় সূত্রের সঠিক বর্ণনা মেনে আসছিল, যদিও স্বয়ং নিউটনও তার সূত্রকে পরিপূর্ণ মেনে নেননি। নিউটনের সূত্র দেয়ার এক শতাব্দীর মধ্যে বিভিন্ন পর্যবেক্ষণ থেকে এই দেখা যায়, নিউটনের সূত্র ও ঐ পর্যবেক্ষণের মধ্যে ব্যাখ্যাতীত পার্থক্য রয়েছে। নিউটনের সূত্রানুযায়ী দুটি বস্তুর মধ্যে আকর্ষণের ফল হল মহাকর্ষ বল। কিন্তু নিউটনও এই বলের ধরন নিয়ে বিভ্রান্ত ছিলেন। যা-ই হোক, পরীক্ষণ ও পর্যবেক্ষণ দেখায় যে আইনস্টাইনের বর্ণনাটি আসে এমন কিছু ঘটনা থেকে যা নিউটনের সূত্র দিয়ে বর্ণনা করা যায়না, যেমন মঙ্গল ও বিভিন্ন গ্রহের গতিপথে যে সময়ের বিশৃঙ্খলা দেখা যায়। সাধারণ আপেক্ষিকতার তত্ত্ব মহাকর্ষের কারণে ঘটা বিভিন্ন ঘটনা ব্যাখ্যা করে, যেমন মহাকর্ষীয় তরঙ্গ, মহাকর্ষীয় লেন্সিং এবং সময়ের উপর মহাকর্ষের প্রভাব যাকে মহাকর্ষীয় সময় প্রসারণ বলে। এদের মধ্যে কিছু প্রমাণিত, আর কিছু নিয়ে পরীক্ষণ চলছে। সাধারণ আপেক্ষিকতা তত্ত্ব জ্যোতির্বিদ্যাকে একটি অতীব প্রয়োজনীয় যন্ত্র দিয়েছে, যা তাদের কৃষ্ণবিবর, মহাশুন্যের এমন একটি স্থান যেখানে মহাকর্ষীয় আকর্ষণ এতটাই বেশি যে সেখান থেকে আলোও বেরিয়ে আসতে পারেনা। এই শক্তিশালী মহাকর্ষের কারণ ভাবা হত বিভিন্ন মহাকাশীয় বস্তু (যেমন সক্রিয় ছায়াপথ নিউক্লেই অথবা মাইক্রোকোয়াসার) থেকে নিঃসৃত তীব্র বিকিরণ কে।এই তত্ত্ব বিগ ব্যাঙের কাঠামোরও অংশ।
প্রাথমিক তদন্ত
আইনস্টাইন পরবর্তীতে বললেন, সাধারণ আপেক্ষিকতা সূত্র প্রদানের কারণ ছিল তার দেয়া বিশেষ আপেক্ষিকতা তত্ত্ব এর নিষ্ক্রিয় বেগের পক্ষপাতিত্ব। তাই,১৯০৭ সালে পেটেন্ট অফিসে কাজ করার সময়েই আইনস্টাইন তার "পছন্দসই চিন্তা" টা পেয়ে যান। তিনি দেখলেন, বাস্তবতার নীতিকে মহাকর্ষীয় ক্ষেত্রেও ব্যাখ্যা করা যাবে। কাজেই ১৯০৭ সালে তিনি বিশেষ আপেক্ষিকতায় ত্বরনের বিষয়ে একটি আর্টিকেল লিখেন। তিনি বললেন, মুক্তভাবে পড়ন্ত বস্তুর বেগ সত্যিই নিষ্ক্রিয়, এবং সেখানে বিশেষ আপেক্ষিকতার সূত্রগুলো খাটবে। সেই যুক্তিকে সমতুল্যতার নীতি বলা হয়। একই আর্টিকেলে তিনি মহাকর্ষীয় কাল প্রসারণ এর কথাও বলেন। ১৯১১ সালে তিনি তার এই আর্টিকেলের সাথে আরেকটু যোগ করে আরেকটি আর্টিকেল লিখেন। তিনি ভাবলেন, সমভাবে ত্বরিত একটি বক্স মহাকর্ষীয় ক্ষেত্রে নেই, এবং দেখলেন বক্সটি অপরিবর্তনীয় মহাকর্ষীয় ক্ষেত্রেও একই থাকে। তিনি সেখানে তার বিশেষ আপেক্ষিকতা ব্যবহার করে দেখলেন বক্সটি ত্বরিত অবস্থায় থাকলে বক্সের উপরে বক্সের নিচ অপেক্ষা সময় দ্রুত যাচ্ছে। তিনি বললেন কাল, মহাকর্ষীয় ক্ষেত্রে বস্তুর অবস্থাননির্ভর হয়, এবং কালের পার্থক্য প্রথম অনুমানের মহাকর্ষীয় ক্ষমতার সমানুপাতিক। ভারী বস্তুর আলোর পথবিচ্যুতিরও পূর্বাভাষ পাওয়া যায়। যদিও পূর্বাভাষটি অশোধিত ছিল, তবুও সেটি দ্বারা মাপা যায় যে সেই পথবিচ্যুতি অশুন্য। জার্মান জ্যোতির্বিদ এরউইন ফিনলে-ফ্রেউনলিক পুরো পৃথিবীতে আইনস্টাইনের দাবী ছড়িয়ে দিলেন। এর ফলে জ্যোতির্বিদরা সূর্যগ্রহণ এর ফলে আলোর পথবিচ্যুতি পর্যবেক্ষণ করতে চাইলেন। এবং এটি আইনস্টাইনকে একটা সুযোগ দিল গানার নর্ডস্টোর্ম এর মহাকর্ষের স্কেলার তত্ত্বকে ভুল প্রমাণ করানোর। কিন্তু তিনি যে সত্যিকার মান দেন তা অনেক ক্ষুদ্র, ২ এর ফ্যাক্টর। কিন্তু তা আলোর প্রায় সমান বেগে চলমান বস্তুর ক্ষেত্রে ভালভাবে কাজ করেনি। যখন আইনস্টাইন তার সাধারণ আপেক্ষিকতা তত্ত্ব শেষ করলেন, তিনি সেই ভুল সংশোধন করলেন এবং সঠিক মান দিলেন। আইনস্টাইনের মহাকর্ষ নিয়ে আরেকটি চিন্তামূলক পরীক্ষণ ছিল ঘূর্ণায়মান চাকতির পরীক্ষা (এরেনফেস্ট প্যারাডক্স এর একটি বিকল্প)। তিনি ভাবলেন একজন দর্শক একটি টার্নটেবিলে পরীক্ষা করছে। তিনি বুঝলেন যে সেই দর্শক π এর মান ইউক্লিডীয় জ্যামিতির চেয়ে ভিন্ন মান পাবে। এর কারণ হল বৃত্তের ব্যাসার্ধ একটি অসংকুচিত রুলার দিয়ে মাপা হবে, কিন্তু বিশেষ আপেক্ষিকতা অনুযায়ী পরিধি একটু লম্বা মনে হবে কারণ রুলার টি সংকুচিত মনে হবে। যদিও আইনস্টাইন বিশ্বাস করতেন পদার্থবিদ্যার সকল সূত্র স্থান সংক্রান্ত, যা স্থান সংক্রান্ত ক্ষেত্র দ্বারা বর্ণিত। এ থেকে তিনি এ সিদ্ধান্তে আসলেন যে স্থানকাল আসলে স্থানের মধ্যে বাকানো। এর ফলে তিনি রিমেনীয় জ্যামিতি পড়া শুরু করলেন এবং সাধারণ আপেক্ষিকতা তত্ত্বকে এর মাধ্যমে প্রকাশ করলেন।
সাধারণ আপেক্ষিকতার উদ্ভব
১৯১২ সালে আইনস্টাইন তার আলমা মেটের, ইটিএইচ এ অধ্যক্ষ পদ গ্রহণ করতে সুইজারল্যান্ড ফিরে আসেন।জুরিখে ফেরা মাত্র তিনি তার পুরনো ইটিএইচ ক্লাসমেট মার্সেল গ্রসম্যান এর সাথে দেখা করলেন, যিনি গণিতের অধ্যাপক ছিলেন, যিনি আইনস্টাইনকে রিমেনীয় জ্যামিতি, অর্থাৎ অন্তরীকৃত জ্যামিতির সাথে পরিচয় করান।ইটালীয় গণিতবিদ টোলিও লেভি-সিভিটার পরামর্শে আইনস্টাইন মহাকর্ষীয় তত্ত্বে সাধারন কোভ্যারিয়েন্স ব্যবহারের প্রয়োজনীয়তা বোঝেন। প্রথমে আইনস্টাইন একে সমস্যা ভেবেছিলেন, কিন্তু পরে তিনি এটা আবার শুরু করেন এবং ১৯১৫ সালে তিনি তার সাধারণ আপেক্ষিকতার বর্তমান রূপটি প্রকাশ করেন। এ তত্ত্ব পদার্থের কারণে স্থানকালের গঠনের বিশৃঙ্খলা বর্ণনা করে, যা পদার্থের নিষ্ক্রিয় বেগ এর উপর প্রভাব ফেলে। প্রথম বিশ্বযুদ্ধের সময় সেন্ট্রাল পাওয়ার বিজ্ঞানীদের কাজ শুধুমাত্র সেন্ট্রাল পাওয়ার একাডেমীই দেখতে পারত। আইনস্টাইনের কিছু কাজ যুক্তরাষ্ট্র ও যুক্তরাজ্যে পৌঁছেছিল অস্ট্রিয়ান পল এরেনফেস্ট এবং নেদারল্যান্ডের কিছু পদার্থবিদের কারণে, বিশেষ করে ১৯০২ সালের নোবেলজয়ী বিজ্ঞানী হেনড্রিক লরেঞ্জ ও লেইডেন বিশ্ববিদ্যালয় এর উইলিয়াম ডি সিটার এর মাধ্যমে। যুদ্ধের পর আইনস্টাইন লেইডেন বিশ্ববিদ্যালয়ের সাথে সম্পর্ক বজায় রাখেন এবং সেখানকার বিশেষ অধ্যাপক এর দায়িত্ব গ্রহণ করেন ১০ বছরের জন্য। ১৯১৭ সালে, বিজ্ঞানীরা আইনস্টাইনের প্রগ থেকে ছুড়ে দেয়া চ্যালেঞ্জ গ্রহণ করেন। যুক্তরাষ্ট্রের ক্যালিফোর্নিয়ার মাউন্ট উইলসন মানমন্দির একটি সূর্য বর্ণালীবীক্ষণ পরীক্ষার কথা প্রকাশ করেন যা কোন মহাকর্ষীয় রেডশিফট দেখায়নি। ১৯১৮ সালে ক্যালিফোর্নিয়ার লিক মানমন্দিরও এমন তথ্য প্রকাশ করে যা আইনস্টাইনের তত্ত্ববিরোধী, যদিও তার পাওয়া নিয়ে সংশয় আছে।. যাই হোক, ১৯১৯ সালের মে মাসে ব্রিটিশ জ্যোতির্বিদ আর্থার স্টানলি এডিংটন এর নেতৃত্বে একটি দল দাবী করল যা তারা আইনস্টাইনের "সূর্যের পাশ দিয়ে আসার সময় তারার মহাকর্ষীয় দিকবিচ্যুতি" এর প্রমাণ পেয়েছেন সূর্যগ্রহণের ছবি তোলার সময়, এবং যৌথভাবে উত্তর ব্রাজিলের সোব্রাল ও ক্যারিবিয় প্রিন্সিপ দ্বীপ থেকেও এই পর্যবেক্ষণ করা হয় ও একই ফল পাওয়া যায়। নোবেলজয়ী ম্যাক্স বর্ণ সাধারণ আপেক্ষিকতাকে "প্রকৃতি নিয়ে মানুষের চিন্তার সর্বোত্তম কীর্তি" বলেন। আর পল ডিরাক একে "সম্ভবত মানুষের সর্বোত্তম বৈজ্ঞানিক আবিষ্কার" বলেন। এরপর এডিংটনের সেসব ছবিগুলো পুনর্তদন্তের দাবীও উঠে। সেখানে বলা হয়, তার প্রদর্শিত ছবিগুলো পরীক্ষণের অনিশ্চয়তাও হতে পারে, আর ১৯৬২ তে ব্রিটিশদের অভিযান বলে যে ঐ পদ্ধতি অবিশ্বাসযোগ্য। সূর্যগ্রহণের ফলে আলোর পথবিচ্যুতি পরে নিশ্চিত করা হয় আরো সঠিক পরীক্ষন দ্বারা। কিছু নতুন বিজ্ঞানীরা এতে ক্ষুব্ধ হয়ে উঠে, যারা পরে জার্মান ফিজিক্স আন্দোলন শুরু করে।
সাধারণ কোভ্যারিয়েন্স ও বিবর বিতর্ক
১৯১২ সালে আইনস্টাইন এমন একটি তত্ত্ব চেয়েছিলেন যেখানে মহাকর্ষকে জ্যামিতিক ঘটনা বলা হয়েছে। টোলিও লেভি-সিভিটার আহবানে আইনস্টাইন মহাকর্ষীয় তত্ত্ব তৈরির জন্যে সাধারণ কোভ্যারিয়েন্স ব্যবহার করেন। ১৯১৪ ও ১৯১৫ তে আইনস্টাইন অন্য পথে ক্ষেত্রতত্ত্ব তৈরির চেষ্টা করেন যখন সে পথ অসঙ্গত প্রমাণ হল, তখন আইনস্টাইন আবার সাধারণ কোভ্যারিয়েন্স পড়া শুরু করলেন  এবং আবিষ্কার করলেন যে বিবর বিতর্ক আসলে ত্রুটিপূর্ণ।
আইনস্টাইনের ক্ষেত্রতত্ত্ব গঠন
যখন আইনস্টাইন বুঝতে পারলেন যে সাধারণ কোভ্যারিয়েন্ট যুক্তিসিদ্ধ, তিনি তৎক্ষণাৎ তার নামে ক্ষেত্রতত্ত্বটি দাড় করিয়ে ফেললেন। সেগুলো ১৯১৫ সালের অক্টোবরে বের হয়।
যেখানে R_{\mu\nu} হল রিচির টেন্সর, এবপং T_{\mu\nu} হল শক্তি-ভরবেগ টেন্সর। এটি মঙ্গলের অ-নিউটনীয় অনুসূর ব্যবস্থা বর্ণনা করে, আর তাই আইনস্টাইন উত্তেজিত হয়ে পরেন।যাই হোক, এটা শীঘ্রই বোঝা যায় যে তারা স্থানীয় শক্তি-ভরবেগ সংরক্ষণশীলতার সাথে অসঙ্গতিপূর্ণ হবে যদি মহাবিশ্বের ভর-শক্তি-ভরবেগ এর স্থায়ী ঘনত্ব থাকে। অন্য কথায় সবকিছুরই সমান ঘনত্ব থাকতে হবে।এই অসঙ্গতি আইনস্টাইনকে ড্রয়িং বোর্ডে পাঠিয়ে দেয়। যাই হোক, ১৯১৫ সালের ২৫ নভেম্বর তার আসল আইনস্টাইনীয় ক্ষেত্রতত্ত্ব প্রুশিয়ান বিজ্ঞান একাডেমীর কাছে তুলে ধরেনঃ
যেখানে R হল s the রিচির স্কেলার এবং g_{\mu\nu} হল মেট্রিক টেন্সর। ক্ষেত্রতত্ত্ব বের হবার পর এদেরকে বিভিন্ন ক্ষেত্রে ব্যবহার করা শুরু হল। এইসব পরীক্ষামূলক প্রমাণ সাধারণ আপেক্ষিকতার অধীনেই হয়েছিল।
আইনস্টাইন ও হিলবার্ট
যদিও আইনস্টাইনকে এই তত্ত্বের জনক বলা হয়, জার্মান গণিতবিদ ডেভিড হিলবার্ট আইনস্টাইনের আগে একটা আর্টিকেল প্রকাশ করেন। ফলে আইনস্টাইনের উপর রচনাচুরির অপবাদ আসে, এবং এটাকে আইনস্টাইন-হিলবার্ট ক্ষেত্রতত্ত্ব নাম দেয়ার কথা বলে। কেউ কেউ এটাও বলেছিলেন আইনস্টাইন আগেই সঠিক সমীকরণ বানান ও হিলবার্ট তার নিজের কাজ সংশোধন করেন তার নিজের নাম যুক্ত করতে। শেষে এটা বলা হয় যে, আইনস্টাইন প্রথমে সঠিক ক্ষেত্রতত্ত্ব আবিষ্কার করেন, যদিও হিলবার্ট পরে স্বাধীনভাবেই তা আবিষ্কার করেন। যাই হোক, অন্যরা ঠিকই এ বিষয়ে সমালোচনা করেন।
স্যার আর্থার এডিংটন
যখন আইনস্টাইনের তত্ত্ব প্রকাশিত হল, স্যার আর্থার এডিংটন তার ব্রিটিশ বৈজ্ঞানিক প্রতিষ্ঠানে এই জার্মান বিজ্ঞানীকে সম্মানিত করেন। যেহেতু এই তত্ত্ব অত্যধিক জটিল ছিল (এখনও একে মানবচিন্তার চূড়া ধরা হয়); তাই বলা হত এটিকে কেবল পৃথিবীর ৩ জন লোকই জানত! এডিংটনের একটি লেকচারের সময় তার এক ছাত্র লুডউইক সিলবারস্টাইন বললেন,"প্রফেসর এডিংটন, আপনি হয়ত পৃথিবীর সে ৩ জন বিজ্ঞানীদের একজন যিনি আপেক্ষিকতা বোঝেন।" তখন এডিংটন স্তব্ধ হয়ে যান। এ দেখে লুডউইক বলেন,"ভদ্রতার প্রয়োজন নেই, এডিংটন!" তখন এডিংটন বললেন, "উলটো। আমি ভাবছিলাম ৩য় ব্যক্তিটা কে।"
সোয়ার্জচাইল্ড সমাধান
যেহেতু ক্ষেত্রতত্ত্বগুলো অরৈখিক ছিল, আইনস্টাইন ভাবলেন ওগুলো সমাধান করা যাবেনা। যাই হোক, কার্ল সোয়ার্জচাইল্ড ১৯১৫ সালে গোলাকার স্থানাঙ্গ এর মধ্য ভারী বস্তুর চারপাশের গোলাকার সুষম স্থানকালের সঠিক সমীকরণ বের করেন ও তা ১৯১৬ সালে প্রকাশ করেন। ওগুলো সোয়ার্জচাইল্ড সমাধান নামে পরিচিত। এরপর, এমন আরো অনেক সঠিক সমাধান পাওয়া যায়।
প্রসারমাণ মহাবিশ্ব ও মহাজাগতিক ধ্রুবক
১৯২২ সালে আলেক্সান্ডার ফ্রিডম্যান এমন একটি সমীকরণ দিলেন যা থেকে দেখা যায় মহাবিশ্ব হয় প্রসারিত হচ্ছে অথবা সংকুচিত হচ্ছে, এবং পরে জর্জ লেমিত্রের সমীকরণ থেকে জানা যায় মহাবিশ্ব প্রসারিত হচ্ছে। কিন্তু আইনস্টাইন ভাবতেন মহাবিশ্ব স্থির, কারণ তা না হলে সেটা ক্ষেত্রতত্ত্বের বিরোধী হয়। ফলে আইনস্টাইন তার তত্ত্বে একটি মহাজাগতিক ধ্রুবক Λ ব্যবহার করলেন, যা ছিল এরকম: এর ফলে স্থির মহাবিশ্ব পাওয়া গেল ঠিকই, কিন্তু তা অস্থিতিশীল ছিল। ক্ষুদ্রাতিক্ষুদ্র সক্রিয়তায়ই মহাবিশ্বের প্রসারণ ও সংকোচনের কারণ হতে পারত। ১৯২৯ সালে এডুইন হাবল প্রমাণ পেলেন যে।মহাবিশ্ব আসলেই প্রসারিত হচ্ছে। ফলে আইনস্টাইনের মহাজাগতিক ধ্রুবক মুখ থুবরে পরল। আইনস্টাইনের ভাষায়, "আমার জীবনের সবচেয়ে বড় ভুল ছিল এটি।" তখনকার সময়ে এটি একটি এড-হক এ পরিণত হয়, কারণ এর একটি মাত্র ফলাফল ই ছিল, আর তা হল স্থির মহাবিশ্ব।
আরো কিছু সঠিক সমাধান
ক্ষেত্রতত্ত্বের তখন উন্নয়ন ও সমাধান বুঝতে পারার ব্যাপারটা চলছিল। রেইজনার তখন চার্জিত সুষম গোলাকৃতির বস্তুর একটা সমাধান আবিষ্কার করলেন। পরবর্তীতে নর্ডস্টোর্ম এটা পুনরাবিষ্কার করেন এবং সেটাকে এখন রেইজনার-নর্ডস্টোর্ম সমাধান বলা হয়। সোয়ার্জচাইল্ড সমাধানের কৃষ্ণ বিবর অনেক বিতর্কিত ছিল, এবং আইনস্টাইনও সিঙ্গুলারিটিতে বিশ্বাস করতেন না। যাই হোক, ১৯৫৭ সালে (আইনস্টাইনের মৃত্যুর দুবছর পরে) মার্টিন ক্রুশকাল বললেন যে সোয়ার্জচাইল্ড সমীকরণ থেকে জানা যায় কৃষ্ণ বিবর আছে। তার সাথে ১৯৬০ সালে ঘূর্ণায়মান ভারী বস্তুর সমাধান দিয়ে দেন কের এবং তাকে কের সমাধান বলে। তার কিছু বছর পর চার্জিত ঘূর্ণায়মান ভারী বস্তুর সমাধান আবিষ্কৃত হয় যাকে কার-নিউম্যান সমাধান বলে।
তত্ত্ব পরীক্ষণ
বুধ গ্রহের পথবিচ্যুতির সঠিক পরিম্প ছিল আপেক্ষিকতা তত্ত্বের নির্ভুলতার প্রথম প্রমাণ। স্যার আর্থার স্টানলি এডিংটন ১৯১৯ সালের ২৯শে মে সূর্যগ্রহণ থেকে আইনস্টাইনের অনুমানের একটা বিরাট পদচিহ্ন একে দেন। তারপর থেকে বহুবার আপেক্ষিকতার সত্যতা প্রমাণিত হয়েছে, যেমন বাইনারী পালসার এর ক্ষেত্রে, সূর্যের প্রান্তের রেডিও সিগন্যাল, এমনকি জিপিএস সিস্টেমেও। স্থান-কাল এর বাকে যে তরঙ্গ থাকে তাকে মহাকর্ষীয় তরঙ্গ বলে। এর প্রমাণ পাওয়া যায় ২০১৫ সালে লিগো এর কৃষ্ণবিবরের মিলিত হওয়ার পরীক্ষা থেকে।
বিকল্প তত্ত্ব
সাধারণ আপেক্ষিকতা তত্ত্বের পরিবর্তনের অনেক চেষ্টা করা হয়। সবচেয়ে বিখ্যাতটি হল ব্রানস-ডিক তত্ত্ব (একে স্কেলার-টেনসর তত্ত্বও বলা হয়), এবং রোজেনের বাইমেট্রিক তত্ত্ব। দুটি তত্ত্বই আপেক্ষিকতার ক্ষেত্রতত্ত্ব বদলানোর কথা বলেছিল, এবং দুটি তত্ত্বই বাইপোলার মহাকর্ষীয় বিকিরণের কথা বলে। ফলে যখন বাইনারী পালসার পাওয়া গেল, রোজেনের তত্ত্ব খণ্ডিত হল। ব্রান্স-ডিকের ক্ষেত্রেও একই ঘটনা ঘটে। সাধারণ আপেক্ষিকতা আবার কোয়ান্টাম মেকানিক্স, যা পদার্থের কণা তরঙ্গ দৈত্বতার বর্ণনা দেয়,এবং ক্ষুদ্র বস্তুর মহাকর্ষীয় আকর্ষণ মানেনা, এর সাথে অসঙ্গতিপূর্ণ। এখন বিজ্ঞানীরা কাজ করে যাচ্ছেন কীভাবে এই দুটি তত্ত্বকে একত্রিত করা যায়। আর সে তত্ত্বকে কোয়ান্টাম গ্রাভিটি বলে, উদাহরণস্বরুপ স্ট্রিং থিওরী ও লুপ কোয়ান্টাম গ্রাভিটি।
লক্ষ্মীপুর-১
লক্ষ্মীপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লক্ষ্মীপুর জেলায় অবস্থিত জাতীয় সংসদের ২৭৪নং আসন।
সীমানা
লক্ষ্মীপুর-১ আসনটি লক্ষ্মীপুর জেলার রামগঞ্জ উপজেলা নিয়ে গঠিত।
আনোয়ার হোসেন (ব্যবসায়ী)
আনোয়ার হোসেন (১৯৩৮–১৮ আগস্ট ২০২১) বাংলাদেশের উদ্যোক্তা শিল্পপতি ও রাজনীতিবিদ যিনি ঢাকা-৮ আসনের সংসদ সদস্য ছিলেন।
প্রাথমিক জীবন
আনোয়ার হোসেন ১৯৩৮ সালে ঢাকার আলমীগোলায় (লালবাগ) জন্মগ্রহণ করেন। ১৯৭৩ সালে তিনি ধানমন্ডিতে বসবাস করা শুরু করেন। তার পিতা রহিম বখ্স। তার দাদা লাক্কু মিয়া। তার স্ত্রী বিবি আমেনা। তাদের ৪ মেয়ে ও ৩ ছেলে। মেয়ে—শাহীন বেগম, সেলিনা বেগম মালা, হাসিনা বেগম রুমা ও শাহনাজ বেগম মুন্নী। ছেলে— মানোয়ার হোসেন, হোসেন মেহমুদ ও হোসেন খালেদ।
রাজনৈতিক ও কর্মজীবন
আনোয়ার হোসেন, আনোয়ার গ্রুপের প্রতিষ্ঠাতা। তাদের পারিবারিক ব্যবসার শুরু ১৮৩৪ সালে। শুরু করেছিলেন তার দাদা লাক্কু মিয়া (আসল নাম লাট মিয়া)। ১৯৫৩ সালে তিনি ব্যবসা শুরু করেন। ১৯৬৮ সালে আনোয়ার সিল্ক মিলস প্রতিষ্ঠা করে মালা শাড়ি বাজারে আনেন। বস্ত্র, পাট, সিমেন্ট, ইস্পাত, ব্যাংক, বিমা, গাড়ি, আবাসন, অবকাঠামো, আসবাবসহ ৩৬টি পণ্য ও সেবা খাতের ব্যবসার সঙ্গে যুক্ত গ্রুপটির অধীনে কোম্পানি রয়েছে ২০টি। ১৯৮৩ সালে প্রতিষ্ঠিত দি সিটি ব্যাংকের অন্যতম উদ্যোক্তা তিনি। চার মেয়াদে দি সিটি ব্যাংকের চেয়ারম্যানও ছিলেন তিনি।
রাজনীতিতে যোগ দিয়ে তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৮ আসন থেকে সংসদ সদস্য নির্বাচিত হন। এরশাদ সরকারের পতন হলে রাজনীতি থেকে দূরে চলে যান।
মৃত্যু
আনোয়ার হোসেন ১৮ আগস্ট ২০২১ সালে ঢাকার ল্যাবএইড হাসপাতালে বার্ধক্যজনিত সমস্যায় চিকিৎসাধীন অবস্থায় মৃত্যুবরণ করেন।
নজর মোহাম্মদ
নজর মোহাম্মদ (نذر محمد; জন্ম: ৫ মার্চ, ১৯২১ - মৃত্যু: ১২ জুলাই, ১৯৯৬) তৎকালীন ব্রিটিশ ভারতের লাহোর এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার, কোচ ও দল নির্বাচক ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে উত্তর ভারত দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন তিনি।
প্রথম-শ্রেণীর ক্রিকেট
পাঁচ ভাই-বোনের মধ্যে তিনি সর্বকনিষ্ঠ ছিলেন। লাহোরের ইসলামিয়া কলেজে পড়াশুনো করেছিলেন নজর মোহাম্মদ। বড় দুই ভাই শরীফ ও সুলতানের পদাঙ্ক অনুসরণ করে ক্রিকেটের দিকে ঝুঁকে পড়েন। ১৯৪০-৪১ মৌসুম থেকে ১৯৫২-৫৩ মৌসুম পর্যন্ত নজর মোহাম্মদের প্রথম-শ্রেণীর খেলোয়াড়ী জীবন চলমান ছিল।
আন্তর্জাতিক ক্রিকেট
অক্টোবর, ১৯৫২ সালে পাকিস্তান দলের সাথে ভারত গমন করেন। সিরিজের দ্বিতীয় টেস্টে অংশ নেন তিনি ও দলের প্রথম টেস্ট বিজয়ে ভূমিকা রাখেন। পাকিস্তানের পক্ষে প্রথম টেস্ট খেলোয়াড় হিসেবে সেঞ্চুরি করার গৌরব অর্জন করেন। এছাড়াও, প্রথম খেলোয়াড় হিসেবে এ মাঠে পুরো টেস্টে মাঠে অবস্থান করেন। উদ্বোধনী ব্যাটসম্যান হিসেবে শুরু থেকে শেষ পর্যন্ত অপরাজিত থাকেন। পাকিস্তানের সংগৃহীত ৩৩১ রানের মধ্যে তিনি ৮ ঘণ্টা ৩৫ মিনিট ব্যাটিং করে অপরাজিত ১২৪ রান তুলেছিলেন।  ঐ টেস্টে তার দল ইনিংস ব্যবধানে জয় পেয়েছিল।
অবসর
ভারতের বিপক্ষে সিরিজ খেলার পরপরই হাতে আঘাত পান। এরফলে, তার খেলোয়াড়ী জীবনের আকস্মিক সমাপ্তি ঘটে। ওমর নোমানের ভাষ্য অনুযায়ী জানা যায় যে, তার এ আঘাতের পিছনে গল্প লুকিয়ে আছে। বিখ্যাত চলচ্চিত্র অভিনেত্রী নূর জাহানের গৃহের জানালা থেকে লাফিয়ে পড়লে তার এ আঘাতপ্রাপ্তি ঘটে। এ সময় তার স্বামী শওকত হোসেন রিজভী অপ্রত্যাশিতভাবে বাড়ি ফিরে তাদেরকে দেখে হতবাক হয়েছিলেন। এছাড়াও, ঐ সময়ে স্থানীয় সংবাদপত্রগুলো নূর জাহান ও নজর মোহাম্মদের আবেগঘন সম্পর্কের কথা ক্রমাগত প্রকাশ করে যাচ্ছিল।
খেলোয়াড়ী জীবন শেষে কোচ, দল নির্বাচকের ভূমিকায় অবতীর্ণ হয়েছিলেন। ১২ জুলাই, ১৯৯৬ তারিখে ৭৫ বছর বয়সে লাহোরে নজর মোহাম্মদের দেহাবসান ঘটে। ব্যক্তিগত জীবনে বিবাহিত ছিলেন তিনি। তার সন্তান মুদাসসর নজর ১৯৭০ ও ১৯৮০-এর দশকে পাকিস্তানের পক্ষে অনেকগুলো বছর প্রতিনিধিত্ব করেছিলেন।
মহিলাদের কনডম
মহিলাদের কনডম (Female Condom) প্রধানত যৌনসঙ্গমকালে নারীসংগী দ্বারা ব্যবহৃত এক প্রকার জন্মনিরোধক বস্তু। এটি মূলত গর্ভাধারন ও গনোরিয়া, সিফিলিজ ও এইচআইভি-এর মতো যৌনরোগের প্রতিরোধক হিসেবে ব্যবহৃত হয়। ল্যাস্সি হেসেল এটি আবিষ্কার করেন। যৌনসঙ্গমকালে এটি নারীসংগীর যৌনাংগে পরিধান করা হয় এবং এসময় এটি পুরুষের বীর্যকে স্ত্রী যোনিতে প্রবেশে বাধা দেয় ফলে পুরুষের বীর্যের শুক্রাণুসমূহ নারীর ডিম্বাণুকে নিষিক্ত করতে পারে না। এছাড়া এটি পায়ুসঙ্গমকালে গ্রাহক সঙ্গী দ্বারা পরিধান হতে পারে। মহিলাদের এই কনডম পাতলা, ঢিলা, নমনীয় আবরন এবং এর দুই প্রান্তে দুটি রিং বিদ্যমান।
সুবিধাসমূহ
মহিলাদের কনডম ব্যবহারের মাধ্যমে নারীরা তাদের যৌনস্বাস্থ্যকে নিজ নিজ পছন্দের ও ইচ্ছানুযায়ী নিয়ন্ত্রণে রাখতে পারেন। এই কনডম ব্যবহারের মাধ্যমে নারী সংগীটি নিজেকে গর্ভধারন থেকে রক্ষা করতে পারে, যখন পুরুষ সংগীটি পুরুষের কনডম ব্যবহারে অনিচ্ছুক থাকে। এছাড়া অনেক ক্ষেত্রে নারী সংগীর এই ধরনের কনডমের ব্যবহার পুরুষ সংগীকে সাধারন কনডমের তুলনায় অধিক পুলকিত করতে সক্ষম হয়। এটি আলার্জি নিরোধী এবং যাদের রাবার ল্যাটেক্স ব্যবহারে সংক্রমনের সম্ভাবনা রয়েছে তাদের জন্য উপযোগী। এই কনডম সংগমের বহু সময় পূর্বেই পরিধান করা যায়। পুরুষদের কনডমের ন্যায় এটি পুরুষাংগের উত্থানের জন্য অপেক্ষা করতে হয় না বা বীর্যস্থলনের সাথে সাথে বের করে নেয়ার প্রয়োজন পড়ে না।এটি আঁটসাঁট নয় এবং শরীরের তাপমাত্রার সাথে সাথে এর উপাদানের তাপমাত্রা পরিবর্তিত হয়। এছাড়া এটি সংস্পর্শের মাধ্যমে ছড়ায় এমন যৌনরোগ থেকে সুরক্ষা দেয় বলে অনেক গবেষণায় দেখা গেছে।
বিশ্বব্যাপী ব্যবহার
উন্নত দেশসমূহে এই কনডমের বিক্রি আশানুরুপ না হলেও উন্নয়্নশীল দেশসমূহে জন্মনিয়ন্ত্রণ প্রকল্প এবং এইডস প্রতিরোধ প্রকল্পের আওতায় এটির ব্যবহার ক্রমবর্ধমান। এই কনডম পরিধানের ক্ষেথে বিশেষ দক্ষতার প্রয়োজন হয় এবং পুরুষের কনডমের তুলনায় এর ২-৩ গুণ বেশি মূল্যকে এর বিক্রি হ্রাসের কারণ হিসেবে মনে করা হয়।অনেক ব্যবহারকারী উল্লেখ করেছেন যে এই কনডম পরে সংগমকালে বাজে শব্দের সৃষ্টি হয় এবং এসময় কনডমের একটি রিং যোনীর বাইরে বের হওয়া অবস্থায় থাকে। এসব পরিস্থিতির কারণে অনেকে এই কনডম ব্যবহার ত্যাগ করেছেন বলে অনেক ব্যবহারকারী অভিযোগ করেন।
কাতারে ভারতীয়
কাতারের ভারতীয় সম্প্রদায়ের মধ্যে কাতারের ভারতীয় প্রবাসীদের পাশাপাশি ভারতীয় বংশোদ্ভূত কাতারে জন্মগ্রহণকারী ব্যক্তিদের অন্তর্ভুক্ত করা হয়েছে। কাতারের মোট জনসংখ্যা ২,৭৪০,৪৭৯ জন। বর্তমানে দেশটিতে ভারতীয় জনসংখ্যা প্রায় ৬৯১,০০০।
ওভারভিউ
কাতারে, বিশেষ করে দোহাতে আরও বেশি সংখ্যক ভারতীয় শিক্ষার্থী তাদের উচ্চ মাধ্যমিক পরীক্ষায় উত্তীর্ণ হওয়ার পর দূরশিক্ষা প্রোগ্রাম বেছে নিচ্ছে। তাদের সেন্ট্রাল বোর্ড অফ সেকেন্ডারি এডুকেশন (সিবিএসই) দ্বাদশ শ্রেণির পরীক্ষা শেষ করার পরে, শিক্ষার্থীরা কাতারের বেশ কয়েকটি ভারতীয় বিশ্ববিদ্যালয় দ্বারা প্রদত্ত বিভিন্ন দূরশিক্ষা প্রোগ্রামের জন্য একটি সূচনা করছে।
বিতর্ক
মিডিয়া রিপোর্ট এবং ১৭ ফেব্রুয়ারি, ২০১৪-এ প্রকাশিত ভারত সরকারের পরিসংখ্যান অনুসারে কাতারে কর্মরত ১০০০ জনেরও বেশি ভারতীয় গত দুই বছরে মারা গেছে, তথ্যের অধিকার আইনের অধীনে সংবাদ ওয়্যার এএফপি দ্বারা প্রাপ্ত কাতারে ভারতীয় দূতাবাসের মতে, ২০১২ সালে ২৩৭ জন এবং ২০১৩ সালে ২১৮ জন শ্রমিক মারা গেছে। পরিসংখ্যানগুলি গত মাসে দোহাতে নেপালী দূতাবাস দ্বারা এএফপি-তে প্রকাশিত অনুরূপ তথ্য অনুসরণ করে, যা ২০১৩ সালে রেকর্ড ১৯১ জন মারা গিয়েছিল, তাদের মধ্যে অনেকগুলি "অপ্রাকৃতিক" হৃদযন্ত্রের ব্যর্থতার কারণে, আগের বছরের ১৬৯ জনের তুলনায়। ভারতীয় দূতাবাস মৃত্যুর পরিস্থিতি সম্পর্কে বিস্তারিত জানায়নি।
শিক্ষা
কাতারের ভারতীয় স্কুলগুলির মধ্যে রয়েছে:
শাহদোল
শাহদোল (Shahdol) ভারতের মধ্য প্রদেশ রাজ্যের শাহদোল জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে শাহদোল শহরের জনসংখ্যা হল ৭৮,৫৮৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে শাহদোল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
আলেক্সি লাইহো
অ্যালেক্সি লাইহো (জন্ম মার্ককু উউলা অ্যালেক্সি লাইহো ; ৮ এপ্রিল ১৯৭৯ - ২৯ ডিসেম্বর ২০২০) একজন ফিনিশ গিটারিস্ট, সুরকার এবং কণ্ঠশিল্পী ছিলেন। তিনি লিড গিটারিস্ট, লিড ভোকালিস্ট এবং মেলোডিক ডেথ মেটাল ব্যান্ড চিলড্রেন অফ বোডমের প্রতিষ্ঠাতা সদস্য হিসাবে সর্বাধিক পরিচিত ছিলেন এবং তিনি সিনার্জি, লোকাল ব্যান্ড, কিলাহুল্লুত এবং বোডম আফটার মিডনাইট- এর গিটারিস্টও ছিলেন, যা তার মৃত্যুর ঠিক আগে গঠিত হয়েছিল। লাইহো ইতিপূর্বে থাই সার্পেন্ট এবং ইমপ্যাল্ড নাজারিনের সাথে ওয়ারমেন এবং হিপোক্রেসির সাথেও বাজিয়েছিলেন।